প্রমীলা গুপ্ত

প্রমীলা গুপ্ত ( ১৯১২- ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন একজন ব্যক্তিত্ব, বিপ্লবী নেত্রী এবং অগ্নিকন্যা।

পরিবার
প্রমীলা গুপ্ত ১৯১২ সালে লাকসামে জন্মগ্রহণ করেন। কিন্তু পিতৃভূমি ছিল ঢাকার বিক্রমপুরের মধ্যপাড়া গ্রামে। তার পিতার নাম কুমুদিনী গুপ্ত ও মাতার নাম কাদম্বিনী দেবী। তার মাসতুতো বোন সুশীলা দাশগুপ্ত।

রাজনৈতিক জীবন
ঢাকা ইডেন হাইস্কুল ও কলেজে পড়াশুনা করেন এবং ১৯২৯ সালে ম্যাট্রিক পাশ করেন। কলিকাতায় এসে স্কটিশ চার্চ কলেজে তৃতীয় বার্ষিক শ্রেণীতে পড়বার সময় গ্রেপ্তার হন। ঢাকার ইডেনে পড়ার সময় ইংরেজদের অত্যাচার দেখে বিচলিত হয়ে পরেন। অন্যদিকে ইংরেজদের বিরুদ্ধে গান্ধীর আন্দোলন আরও প্রভাব বিস্তার করতে থাকে। তখন তিনিও সে আন্দোলনে যুক্ত হন। 'শ্রীসংঘ' নামক বিপ্লবীদের সাথে যুক্ত হন। তাদের সাথে গ্রামে গ্রামে মানুষদের সংগঠিত করতে থাকেন ও চাঁদা সংগ্রহ করতে থাকেন। জয়শ্রী নামে পত্রিকা পরিচালনা করতেন। ১৯৩২ সালে বিএ পড়ার সময় ডেটিনিউ রূপে তিনি প্রেসিডেন্সি, হিজলি জেলে বন্দি ছিলেন। ১৯৩৭ সালে মুক্তি পান।

তথ্যসূত্র 

বিষয়শ্রেণী:১৯১২-এ জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ঢাকার বিপ্লবী
বিষয়শ্রেণী:নারী বিপ্লবী
বিষয়শ্রেণী:কুমিল্লা জেলার ব্যক্তি